gl es gl ca gl gl gl es gl gl gl en es gl gl en gl gl gl gl gl gl gl gl gl gl gl gl gl gl gl pt gl gl ceb gl es
Recomendamos – Blog Museo Liste
Se falamos de pezas da colección, eu destacaría os moldes de madeira para facer exvotos de cera. Ás veces, os visitantes reparan neles de xeito secundario porque hai pezas máis chamativas que desvían a súa atención pero son, sen dúbida, uns dos obxectos máis valiosos a nivel patrimonial da colección. Practicamente non se conservan outros iguais, de feito son estudados e mencionados en diversas publicacións sobre o tema.
Pero, deixando de lado o valor patrimonial e facendo uso dunha sensibilidade máis persoal, eu decántome pola instalación “O soño” de Olimpio Liste. Déixovos a fotografía.
Unha das miñas pezas favoritas da colección permanente é o relador de chocolate. É unha peza curiosa e bastante descoñecida para a inmensa maioría dos visitantes. Como gorentosa chocolateira que son, chamoume moito a atención a primeira vez que a vin. Estas táboas para picar chocolate empezaron a fabricarse no s. XVIII, cando o chocolate se converteu en bebida de moda en Europa. Pero esta novidosa bebida non estaba ao alcance de tódalas clases sociais, e ata o s. XIX non se popularizou grazas á creación de fábricas de chocolate por todo o territorio peninsular. En Galicia os ricos e os curas tomaban o chocolate moi concentrado e denso mentres que os campesiños consumíano moi disolvido, para que rendera máis.
Copyright © 2022 Blog Museo Liste - Infosat Telecomunicaciones S.L.